Ja, jóú stem kán die verskil maak | Netwerk24
2 vas weens korrupsie by verkeersdepartement
Enige munisipale werker wat homself aan korrupsie skuldig maak, sal in hegtenis geneem word omdat dit as 'n ernstige oortreding beskou word.
Budaza baljaar met nuwe bal
'n Vernietigende boulskof met die nuwe bal deur Mbulelo Budaza het die momentum aan die Knights terugbesorg nadat Neil Brand die Titans mooi op koers gehad het op die eerste dag van dié krieketspanne se meerdagstryd Sondag in Centurion.
Die wêreld se nr. 5-vrouespeler, Elina Svitolina van Oekraïne, sê die drastiese verlaging van prysgeld in die WTA-reeks het wel haar motivering om te speel, aangetas, maar erken ook tennisspelers moet nou leer om hul verwagtinge 'n bietjie aan te pas
Man United wen derby; Liverpool kry weer slae
Dit het Manchester United se sokkerspan slegs 101 sekondes geneem om Sondag die mat onder sy buurman Manchester City in die Engelse Premierliga te pluk.
SAPD betaal 'buitensporige pryse' vir maskers
Ondersoek gaan gedoen word na die "buitensporige pryse" wat die Suid-Afrikaanse Polisiediens (SAPD) aan 'n maatskappy betaal het vir 500 000 chirurgiese maskers.
Koebaai Visa? Reserwebank soek SA kaartstelsel
Die Reserwebank wil hê dat Suid-Afrika teen 2025 sy eie kaartstelsel as betalingsmetode moet hê wat met die huidige internasionale stelsels soos Visa en Mastercard sal meeding – of dit selfs kan vervang.
Comair kanselleer kontrakte vir vliegtuie
Die sakeredders van die beleërde lugdiensmaatskappy Comair het drastiese veranderinge aan die sakereddingsplan aangebring wat onder meer insluit die kansellering van bestellings vir nuwe vliegtuie.
Beeld-spotprent: 8 Maart 2021
Spotprent: 8 Maart 2021
Harry & Meghan: Sakkie vir as jy naar is
Wat het 'n poniekoerant en 'n nood-kotssakkie in gemeen?
'n Ongewone hulde-aanbieding aan die ontslape digter-skrywer Adam Small, byna vyf jaar ná sy dood, het vyf Fiësta-pryse, die meeste van die aand, losgeslaan, insluitend dié vir beste algehele feesproduksie.
'Onbekende' Van Gogh eerste keer in openbaar
'n Skildery wat in private besit was sedert Vincent van Gogh dit in 1887 geskep het, sal die eerste keer in die openbaar te sien wees.
Deur Henry Jeffreys 08 Mei 2019 00:00
Die drie groot politieke partye – die ANC, DA en EFF – het die afgelope naweek hul spiere in Gauteng gebult by wyse van reuse-saamtrekke om kiesers in die doodsnikke van hul verkiesingsveldtogte te oortuig om vandag vir hulle te stem.
Dié saamtrekke het 'n einde gebring aan die uitgerekte veldtogte en die finale sê is vandag in die kiesers se hande.
Teen die tyd dat jy hier lees, het die stembusse waarskynlik al oral in die land geopen. Hulle sluit vandag om 21:00, en ons behoort teen môreoggend al 'n aanduiding te kry van wat die kiesers besluit het. Die finale uitslag sal eers oor 'n week bekend wees.
Die feit dat die drie groot partye in Gauteng vir hul laaste saamtrekke vergader het, is waarskynlik nie per toeval nie. Van al die provinsies is die uitslag in Gauteng, die ekonomiese hartland van Suid-Afrika, volgens peilings die onsekerste.
Die DA en die EFF het groot gewag gemaak daarvan dat hulle die ANC sal keer om 'n volstrekte meerderheid in die provinsie te behaal. Misluk hulle egter, sal dit baie sleg vir hul beeld wees. Kry die ANC meer as 50% van die stemme, sal dit 'n belangrike prestasie wees. Opposisiepartye hoop om die ANC nasionaal tot onder 50% te beperk.
Vandag is dus die dag van afrekening vir die leiers van die drie groot partye. Mmusi Maimane (DA) en Julius Malema (EFF) het hoë ambisies om by Cyril Ramaphosa (ANC) as staatshoof oor te neem.
Gebeur dit, sal dit die grootste opskudding in ons 25 jaar oue demokrasie wees. Die ANC sal dan gedwing word om in koalisie met van die opposisiepartye te gaan en afstand van sy alleenheerskappy te doen. Dit kan tot die einde van Ramaphosa se tyd in die Uniegebou en Luthuli-huis lei.
Gebeur dit, sal dit die grootste opskudding in ons 25 jaar oue demokrasie wees.
Indien hy die sleutels van die Uniegebou aan 'n leier van die opposisie moet oorhandig, sal hy beslis deur die ANC herroep word om plek vir 'n nuwe ANC-leier te maak.
Verder sal dit 'n uitslag wees wat Suid-Afrika in ongekende onsekerheid en onvoorspelbaarheid kan dompel.
Sowat 27 miljoen Suid-Afrikaners het vir die verkiesing geregistreer. Byna 10 miljoen wat geregtig is om te stem, het nie geregistreer nie.
Die Verkiesingskommissie (OVK) is bekommerd dat baie van die geregistreerde kiesers nie vandag by die stembus sal opdaag nie. Die finale stemtal sal fyn dopgehou word as 'n aanduiding van Suid-Afrikaners se belangstelling in die instandhouding van die demokrasie.
Nog 'n bron van kommer is of jong Suid-Afrikaners vandag gaan stem. Van die byna 10 miljoen wat nie geregistreer het nie, is sowat 60% onder die ouderdom van 30 jaar. Dit voorspel niks goeds vir die toekoms nie.
Politieke partye het duidelik nie die antwoorde vir die probleem van apatie onder die jeug nie. Die belangrikheid van stemreg moet dalk as 'n integrale deel van die lewensoriëntering-kurrikulum in skole ingesluit word.
Maar terug na vandag. As jy nog by die huis sit en tob of jy moet koers kry stembus toe, hou op en gaan doen jou burgerlike plig. Die party van jou keuse het jou stem nodig; die land het jou stem nodig. Vandag is die een dag in vyf jaar waar jou stem iets kan beteken en 'n verskil kan maak. Ek is deel van die denkskool wat meen dat as jy nie gaan stem nie, het jy geen reg om te kla wanneer die politici droogmaak nie.
Sou koalisieregering ons voorland wees, kan jou stem dalk net die verskil maak tussen 'n swak koalisie en een wat vir die land kán werk en dit máák werk. Dít is hoe kragtig jou enkele stem kan inwerk op die toekoms van die land, wat tans taamlik bedenklik lyk.